Tisztelt Szülő!

A 484/2020. (XI.11.) Korm. rendelet értelmében 2020. november 11-től digitális munkarendet vezettek be középfokú oktatási intézményekben. Ezek alapján az intézményünk 2020. november 11-től a digitális munkarend szerint szervezi az oktatását, meghagyva a már kialakított A és B hetes tanrendet. Ezek alapján a diákok szerda reggel 7 óra 45 perctől online formában kapják az órákat és feladatokat. Az intézményünknek az átállás gondot nem jelentett, mert már a szeptemberben kialakított classroom csoportokban kell dolgozniuk. A kódok ismétlésként 2020. november 10-én az osztályok facebook csoportjaiban illetve a szülők számára tájékoztatásul elküldésre kerültek szintén a szülői facebook csoportokon keresztül.

A digitális oktatás ugyanolyan értékű, mint az iskolában történő tanítás. Ennek megfelelően a házirend alapján a hiányzása a digitális rendszerben – be nem jelentkezése és aktív részvétele az órán- szintén hiányzásnak minősül, mely igazolatlannak minősül.

Amennyiben gyermeke hiányzásainak száma növekszik, értesítjük a gyermekjóléti szolgálatot- azon belül is az iskolai szociális segítőt, mely eljárást kezdeményez a gyermeknél a rendszeres oktatásban való részvétel érdekében.

Ha a hiányzásai elérik a 30 órát és a tanuló már nem tanköteles, az igazoltatlan hiányzásai miatt a tanulói jogviszonya megszűnik. Abban az esetben, ha tanköteles gyámügyi eljárásban kell részt venni a tanulónak és törvényes képviselőjének.

A classroomban elvégzett feladatok értékelésre kerülnek a szaktanárok részéről, mely érdemjegy formájában az elektronikus naplóban rögzítésre kerül.

Az iskola magán jellegéből adódóan együttműködési megállapodást kötött az iskola a törvényes képviselőkkel, mely mindkét fél együttműködését írja elő. Ha a gyermeke nem veszt részt a digitális órákon, a gyermeke egyoldalúan megszegte az együttműködést. Az együttműködési megállapodás be nem tartása a költség hozzájárulás összegének emelkedését vonja maga után.

Mindezek alapján kérem a szülőket, a fenn említett tájékoztatás figyelembe vételét.

Eger, 2020. november 16.

Köszönjük az együttműködését.

Tisztelettel: Sajtos Attila

 intézményvezető